stanford-oval/wikipedia huggingface dataset:
All You Need Is Love
הערות שוליים

↑  מצעד שירי הביטלס של כאן 88
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  MusicBrainz work: 0dfca25e-e069-3d5b-8b0a-97571eeb0892
BMC Software

| --- | --- |


 נתונים כלליים
 מייסדים:  ג'ון מורס 
 תקופת הפעילות:  1980–הווה (כ־44 שנים) 
 מיקום המטה:  יוסטון 
 ענפי תעשייה:  תעשיית התוכנה 
 מוצרים עיקריים:  תוכנה, BMC Remedy Action Request System, Control-M Workload Automation, Remedy Corp 
  
 www.bmc.com
 
משרדי חברת BMC ברחוב הברזל בתל אביב
הסמליל הקודם של החברה
BMC Software, Inc היא חברת תוכנה המספקת פתרונות בתחומים הכוללים מחשוב ענן, ניהול שירותי מערכות מידע, ניהול מערכות מחשוב, אוטומציה, ומיינפריים. BMC היא חברה רב לאומית פרטית הפועלת בצפון אמריקה, דרום אמריקה, אוסטרליה, אירופה ואסיה. המטה הבינלאומי של החברה ממוקם ביוסטון, טקסס, ארצות הברית.
היסטוריה

החברה הוקמה בשנת 1980 ביוסטון, טקסס, על ידי סקוט בולטה, ג'ון ג'יי מורס ודן קלואר, שראשי התיבות של שמות המשפחה שלהם אומצו כשם החברה BMC. מורס שימש כמנכ"ל הראשון של החברה. השלושה עבדו קודם יחד במחלקת המחשוב של תאגיד הנפט רויאל דאטש של. בתחילת דרכה החברה פיתחה בעיקר תוכנות למחשבי מיינפריים של IBM, מערכת המחשב המובילה באותה תקופה. מאמצע שנות ה-90 הרחיבה החברה את סל המוצרים שלה לפתרונות תוכנה לניטור, ניהול ואוטומציה של מערכות מבוזרות ומיינפריים.
בשנת 1984 פתחה לראשונה משרד מחוץ לארצות הברית, בפרנקפורט, גרמניה.
ביולי 1988, התאגדה מחדש במדינת דלאוור והפכה לחברה ציבורית לאחר הנפקה ראשונה לציבור של מניות באוגוסט 1988. מניית BMC נסחרה במקור בנאסד"ק תחת הסמל BMCS ובבורסה לניירות ערך בניו יורק עם הסמל BMC.
בשנת 1994, ביצעה את הרכישה הראשונה שלה, חברת תוכנה אוסטרלית בשם Patrol Software. מאז רכשה עוד עשרות חברות ברחבי העולם. בשנת 1999 ביצעה שלוש רכישות גדולות, כולל חברת "המימד החדש" מישראל. ובסוף אותה שנה הגיעו מכירות החברה ל-1.3 מיארד דולר, היא העסיקה 6,000 עובדים ב-26 מדינות ודורגה כחברת התוכנה החמישית בגודלה בעולם.
במאי 2013, חתמה BMC על הסכם לרכישתה על ידי קבוצת קרנות במטרה ליהפך לחברה פרטית שאינה נסחרת בבורסה, תמורת 6.9 מיליארד דולר במזומן. ביוני 2018 נרכשה שוב, על ידי קרן השקעות הפרטית KKR.
BMC ישראל

פעילות החברה בישראל החלה בשנת 1999 כאשר BMC רכשה את חברת "המימד החדיש" (New Dimension Software) הישראלית תמורת כ-650 מיליון דולר במזומן, שהייתה עסקת הרכישה הגדולה ביותר בישראל עד אז.
חברת "המימד החדש" הוקמה בשנת 1983 בשם "המימד הרביעי" על ידי דליה פרשקר, רני ענב ויוסי הולנדר. כחיילת פרשקר השתתפה בקורס תכנות הראשון של יחידת ממר"ם, והוצבה כאחת מראשוני החיילים ביחידה 180 של חיל האוויר. לאחר השירות הצבאי עבדה בחברת IBM ובהמשך גרה בארצות הברית מספר שנים. בסוף שנות ה-70 הקימה חברת תוכנה שעסקה בתכנון מסדי נתונים. החברה שכרה משרדים באותו בניין בתל אביב בו הולנדר וענב, שגם היו בעלי חברת תוכנה, שכרו משרדים. השלושה החליטו לשתף פעולה והקימו את חברת "המימד הרביעי" שפיתחה תוכנות לניהול מערכות מידע והפקת מסמכים, בין היתר על ידי אוטומציה של תזמון (Scheduling) - שיטה שלפיה המשתמש מקצה כוח עיבוד למשימות שמתבצעות ברקע, כמו גיבוי, חילוץ ועיבוד נתונים. שמו של מוצר הדגל של החברה היה Control M (והוא ממשיך להיות משווק על ידי חברת BMC). החברה לא גייסה הון ממשקיעים חיצוניים ובשנת 1989 נאלצו השלושה למשכן את בתיהם כדי לממן את רכישת זכויות ההפצה של המוצרים של החברה בחזרה מהמפיץ בארצות הברית, לאחר שלא עמד ביעדי המכירות.
בשנת 1992, הונפקו לראשונה מניות החברה בבורסת הנאסד"ק בניו-יורק, לפי שווי שוק של 120 מיליון דולר. בשנת 1994 פרץ סכסוך בין השותפים ובעקבותיו החליטו למנות את דן ברנע, כמנכ"ל, ואיציק ציון, לסמנכ"ל הכספים של החברה. אחר כך גם תבע הולנדר את פרשקר וענב בטענה שהם פועלים לדילול אחזקותיו בחברה. שותף נוסף של ענב, מיכאל גוטר, שמכר את חלקו בחברה גם תבע לקבל חלק מהמניות אך הפסיד בתביעה.
לאחר הרכישה המשיכה החברה לפעול כיחידה עצמאית בתוך חברת BMC. החברה הגדילה את מרכז הפיתוח שלה בתל אביב למאות עובדים ושכרה בניין משרדים חדש ברמת החייל. דן ברנע המשיך לנהל את הפעילות ובהמשך מונה למנהל הטכנולוגי הראשי של כל פעילות BMC.
בשנת 2000 רכשה חברה נוספת בישראל, אופטיסיסטם (OptiSystem), תמורת כ-70 מיליון דולר ומינתה את חברת ניו אפליקום (חברת בת של  מטריקס) כמשווקת בישראל.
בסוף שנת 2002 הקימה החברה מרכז פיתוח נוסף בתל חי, לאחר שקיבלה הטבות מס ומענקים ממשרד המסחר והתעשייה.
בשנת 2006 רכשה את חברת איידנטיפיי (Identify Software) הישראלית תמורת כ-150 מיליון דולר במזומן.
נכון לשנת 2020 BMC ישראל מעסיקה 500 עובדים.
הערות שוליים

↑  גילעד נס, ‏BMC : כל מה שרציתם לדעת, באתר גלובס, 7 במרץ 2002
↑  יוסי הטוני, ‏עסקת הענק נסגרה: BMC תימכר לקרנות הון פרטיות תמורת 6.9 מיליארד דולרים, באתר "אנשים ומחשבים", 6 במאי 2013
↑  יוסי הטוני, ‏BMC נרכשה, שוב, על ידי קרן השקעות פרטית , באתר "אנשים ומחשבים", 4 ביוני 2018
↑  עדי מנדלסון, ‏BMC משלמת 650 מיליון דולר במזומן תמורת המימד החדיש, באתר גלובס, 9 במרץ 1999
↑  המימד הרביעי הרוויחה ברבעון הראשון של 93, חדשות, 14 במאי 1993
↑  Control-M של BMC – הפתרון המוביל בשוק האשראי והבנקים בישראל, באתר "אנשים ומחשבים", 16 באפריל 2019
1 2 3   עירד עצמון שמאייר, האישה עם האקזיט שאף ישראלית לא הצליחה לשחזר, באתר TheMarker‏, 9 במאי 2019
↑  יצחק דנון, ‏מייסד המימד הרביעי טוען כי שותפיו פועלים לדילול אחזקותיו בחברה, באתר גלובס, 17 ביוני 1997
↑  עוה"ד "במימד הרביעי", באתר גלובס, 24 באוגוסט 1997
 הדס מגן, ‏ביהמ"ש דחה תביעתו של מיכאל גוטר לקבל ממניות "המימד הרביעי", באתר גלובס, 17 באוגוסט 1997
↑  הדס גייפמן, ‏נשיא BMC: "בתוך שנתיים נכפיל את מספר עובדי המימד החדיש", באתר גלובס, 14 במרץ 1999
↑  אלעזר לוין, ‏"המימד החדיש" - במשא ומתן לשכירת כ-12 אלף מ"ר בת"א, באתר גלובס, 11 בינואר 2000
↑  יובל דרור, "מי שחשב שמכירת המימד החדיש היתה טעות, חושב היום אחרת", באתר הארץ, 24 בספטמבר 2002
↑  צביקה פז, ‏ניו אפליקום נציגת BMC בישראל, באתר גלובס, 20 בספטמבר 2000
↑  ספיר פרץ, ‏התמ"ס פועל להרחבת מפעל התוכנה BMC ישראל בתל חי, באתר גלובס, 25 בפברואר 2003
↑  בתיה פלדמן, ‏אחרי משא ומתן של שנה וחצי: BMC תרכוש את איידנטיפיי הישראלית תמורת 150 מ' ד' במזומן, באתר גלובס, 27 במרץ 2006
↑  BMC מרחיבה פעילות בישראל ופותחת עשור חדש בעוצמה, באתר "אנשים ומחשבים", 5 בפברואר 2020
| --- | --- |
בקרת זהויות :  ISNI: 0000 0004 0523 4420
1958 בצרפת

| 0 | 1 | 2 | 3 |
| --- | --- | --- | --- |
| «««  1957   1956  1955 |  דגל צרפת | 1958  בצרפת |  »»»  1959   1960   1961 |
כל ערכי השנים בצרפת • אירועים בולטים בעולם ב-1958 היסטוריה של צרפת • פורטל צרפת • לוח שנה של שנת 1958
שנת 1958 בצרפת הייתה השנה בה ציינה צרפת 971 שנות לאום. במהלך השנה נתן בצרפת את אותותיו תהליך הדה-קולונליזציה, שהתחולל בכל רחבי העולם, וכלל היפרדות של מושבות שונות מצרפת. גם מבית הרוחות סערו - ניסיון המרד באלג'יריה גרם למשבר עמוק בצרפת, וחולל זעזוע עמוק בחברה הצרפתית.
הנהגה

נשיא: רנה קוטי
ראש ממשלת צרפת:
עד 14 במאי: פליקס גילרד
14 במאי-1 ביוני: פייר פפלימלין
החל מ-1 ביוני: שארל דה-גול
אירועים

1 בינואר - מוקמת קבוצת קרפור.
13 במאי - מתחולל משבר לאחר ניסיון הפוטש באלג'יר בידי כמה קצינים צרפתים.
1 ביוני - שארל דה-גול מתמנה לראש ממשלת צרפת על מנת להוביל את צרפת במשך חצי שנה.
4 ביוני - שארל דה-גול מבקר באלג'יריה.
28 בספטמבר - רוב של 79% במשאל עם מאשר את החוקה החמישית של צרפת.
2 באוקטובר - גינאה מכריזה על עצמאות מצרפת.
3 בנובמבר - בניין אונסק"ו החדש נחנך בפריז.
23 בנובמבר - נערכות הבחירות הכלליות בצרפת.
25 בנובמבר - סודאן הצרפתית זוכה באוטונומיה מידי צרפת.
ספורט

26 ביוני - מתחיל הטור דה-פרנס.
19 ביולי - מסתיים הטור דה-פרנס עם ניצחונו של שארלי גול.
נולדו

19 בינואר - תיירי טוסו, שחקן כדורגל.
26 ביולי - תיירי גילרדי, פרשן רוגבי וכדורגל (נפטר ב-2008).
31 באוגוסט - אריק זמור, עיתונאי וסופר.
21 בספטמבר - ברונו פיטוסי, שחקן פוקר.
2 באוקטובר - דידייה סנאק, שחקן כדורגל.
26 באוקטובר - פסקל אוגייה, שחקנית (נפטרה ב-1984).
24 בנובמבר - אלן צ'אבט, שחקן ומאמן.
נפטרו

(קטגוריה:צרפתים שנפטרו ב-1958)
13 בפברואר - ז'ורז' רול, צייר ומוציא לאור (נולד ב-1871).
14 באוגוסט - פרדריק ז'וליו-קורי, פיזיקאי וחתן פרס נובל (נולד ב-1900).
22 באוגוסט - רוג'ר מרטין דה-גארד, מחבר, חתן פרס נובל לספרות בשנת 1937 (נולד ב-1881).
11 באוקטובר - מוריס דה-ולאמינק, צייר, מוציא לאור ומחבר (נולד ב-1876).
ראו גם

1955 בצרפת
1956 בצרפת
1957 בצרפת
BM-27 אוראגן

| --- | --- |
BM-27 Uragan MLRS
BM-27 Uragan MLRS
 מידע כללי
 סוג:  מודל נשק 
 מדינה מייצרת:  ברית המועצות ברית המועצות
 שנת ייצור:  1975
 תקופת השימוש:  1975–הווה (כ־49 שנים) 
 מערכה מרכזית:  מלחמת אפגניסטן (ברית המועצות), מלחמת צ'צ'ניה הראשונה, מלחמת צ'צ'ניה השנייה, מלחמת דרום אוסטיה (2008), מלחמת האזרחים באוקראינה
 מידע טכני
 משקל:  2 טונות
 מהירות:  65 קמ"ש על כביש
 טווח פעולה:  500 קילומטר
 מנוע:  2 מנועי בנזין
 צוות:  6
 מערכות נשק
 קליבר:  220 מ"מ
 סוגי תחמיש:  220 mm HE rocket 
 קצב אש:  16 רקטות ב-20 שניות
 טווח מקסימלי:  35 קילומטר
 
BM-27 "אוראגן" (רוסית: "РСЗО 9К57 "Ураган) הוא משגר רקטות שיוצר בברית המועצות וכיום מיוצר ברוסיה. השימוש ב־BM-27 החל בצבא האדום בברית המועצות. פירוש המילה הרוסית "אוראגן" הוא הוריקן.
תיאור

ה"אוראגן", או מערכת ה-BM-27 כוללת משגר רב-קני 220 מ"מ.
ה"BM-27" מוצב על משאית ZIL-135 והוא כמעט זהה לפרוג-7. ה-BM-27 מונע באמצעות שני מנועי בנזין והוא מגיע עד ל-65 קמ"ש על הכביש. מנוע אחד מניע את ארבעת הגלגלים הימניים והשני את ארבעת הגלגלים בצד שמאל. ה-ZIL-135 מסוגל לנסוע עד 500 ק"מ.
תא הנהג ב-ZIL-135 מוגן מפני אב"כ, כך שאם הצוות יורה טילים כימיים הוא לא ייפגע מפני חומרים מסוכנים.
לפני הירי, חייב הצוות להכין את ה-ZIL-135 לירי בעזרת שקעים לייצוב המשאית ובעזרת מגן הדף מאחורי תא הנהג.
המשגר בעל 16 קנים, והוא יכול לירות ראשי נפץ קונבנציונליים ולא קונבנציונליים (אב"כ). כל רקטה שוקלת 280.4 ק"ג וכל ראש נפץ שוקל בין 90 ל-100 ק"ג (תלוי בסוג ראש הנפץ).
קצב האש הוא 20 שניות.
בגלל גודל ראש הנפץ, ה-BM-27 יעיל מאוד בהנחת מוקשים, כשהוא יכול להניח ממספר מוקשים בודדים ועד שדה מוקשים שלם. טקטיקות מסוג זה היו בשימוש ברית המועצות במלחמת אפגניסטן.
כאשר כל 16 הרקטות שוגרו, 9T452 (עוד משאית מבוססת ZIL-135) מסייעת בהטענת המשגר, הטענת המשגר כולו לוקחת בערך 20 דקות.
גרסאות דומות

צבא אוקראינה משתמש במשגר אך על משאיות מסוג KrAZ בעלת 6 גלגלים והם הופעלו באופן נרחב במהלך מלחמת האזרחים באוקראינה.
משתמשים

איראן איראן - מס' משגרים לא ידוע
אוזבקיסטן אוזבקיסטן - 49
אוקראינה אוקראינה - 139
אפגניסטן אפגניסטן - 18 (לא בשימוש)
ארמניה ארמניה - מס' משגרים בודדים, התקבלו ב-2011 מרוסיה
בלארוס בלארוס - 84
גינאה גינאה - 3
וייטנאם וייטנאם - מס' משגרים לא ידוע
טג'יקיסטן טג'יקיסטן - 12
טורקמניסטן טורקמניסטן - 54
טנזניה טנזניה - 48
מולדובה מולדובה - 11
מיאנמר מיאנמר - 35
סוריה סוריה - 36
קזחסטן קזחסטן - 180
רוסיה רוסיה - 500-800
תימן תימן - 13
תנועת בלית

דרדרות חרוטיות שנוצרו עקב תנועת בלית, צפונית לאיספיורד בסבאלברד בנורווגיה
תנועת בְּלִית, המכונה גם תנועת מדרון או תנועת מסה, היא תהליך גאומורפולוגי שבו קרקעות, חולות, רגולית וסלעים נעים במורד המדרון בהשפעת כוח הכבידה. סוגי תנועות הבלית כוללות: זחילות, גלישות, זרימות, התמוטטויות ומפולות, כל אחת עם המאפיינים הייחודיים לה ובטווחי זמנים שבין שניות לשנים. תנועת בלית מתרחשת הן במדרונות ביבשה והן במדרונות תת-מימיים, ואובחנה גם על כדור הארץ, מאדים, נוגה והירח איו של כוכב הלכת צדק.
כאשר כוח הכבידה הפועל על מדרון גובר על הכוחות המתנגדים לו מתרחשת התמוטטות של המדרון (תנועת בלית). חוזק החומר שממנו עשוי המדרון, הקוהזיה וגודל החיכוך הפנימי בחומר מסייעים לשמר את יציבות המדרון וקרויים באופן קיבוצי חוזק הגזירה. הזווית המרבית שמדרון נטול לכידות יכול לשאת לפני שתאבד היציבות שלו מכונה זווית השיפוע הטבעי. במדרון שזו הזווית שלו משמש חוזק הגזירה כמשקל נגדי מושלם לכוח הכבידה הפועל עליו.
תנועת בלית יכולה להתרחש בקצב אטי מאוד, בייחוד באזורים יבשים מאוד או באזורים המקבלים כמות משקעים המספיקה על מנת לקיים צמחייה המייצבת את פני השטח. היא גם יכולה להתרחש במהירות רבה מאוד, כמו בגלישת סלעים ובגלישת אדמה, שתוצאותיהן הרסניות, הן באופן מיידי והן כעבור זמן מה, לדוגמה בעקבות היווצרות סכרי גלישת אדמה.
גורמים המשנים את ההיתכנות להתרחשות תנועת בלית כוללים: שינוי בזווית המדרון, היחלשות החומר כתוצאה מבליה; גידול בתכולת המים; שינויים בתכסית הצמחייה ומעמס יתר.
חשיבות מים כגורם לתנועת בלית

מים יכולים לחזק או להחליש את יציבות המדרון בתלות בכמות המים הספוגים במדרון. כמויות מים קטנות עשויות לחזק קרקעות משום שמתח הפנים של המים עשוי להגביר את הלכידות של הקרקע. תופעה זו מאפשרת לקרקע להתמודד כנגד סחיפה טוב יותר מאשר קרקע יבשה. אם יש יותר מדי מים במדרון הם עלולים להגביר את לחץ המים בנקבוביות, להקטין את החיכוך, ולהאיץ את תהליך הסחיפה. עקב כך מתרחשים סוגים שונים של תנועת בלית (לדוגמה, זרמי בוץ, גלישות קרקע וכו'). דוגמה טובה להשפעת המים על יציבות החומר אפשר לראות בארמונות חול. חייבים לערבב חול עם מים על מנת לקבל חומר שניתן לעצב בעזרתו את הארמון. אם מוסיפים יותר מדי מים החול נשטף, ואם לא מוסיפים מספיק מים החול נושר והארמון מתמוטט.
סוגי תנועות הבלית

סוגי תנועות הבלית נבדלות על פי האופן שבו החול, הרגולית או הסלעים נעים במורד המדרון כגוף אחד.
סוגי תנועות הבלית > זחילות

זחילת קרקע (Soil creep) היא תהליך אטי. הצירוף של תנועות קטנות של קרקע או סלעים בכיוונים שונים על פני תקופה ארוכה מוכוונים בעזרת כוח הכבידה בהדרגה במורד המדרון. ככל שהמדרון תלול יותר כך תהיה הזחילה מהירה יותר. זחילה גורמת לגזעי עצים ולשיחים להתעקם על מנת להישאר ניצבים, והם עלולים לעורר גלישת אדמה אם שורשיהם ניתקים מאחיזתם. הקרקע שעל פני השטח עשויה לנדוד תחת השפעה של מחזורים של קפיאה והפשרה, או טמפרטורות קרות וחמות לסירוגין, כשהיא מזדחלת באטיות כלפי תחתית המורד תוך יצירת צורת נוף המכונה באנגלית "טרסה קטנה" (terracette). תהליך זה מתרחש בקצב שלא ניתן להבחין בו בעין.
סוגי תנועות הבלית > גלישות אדמה

גלישת אדמה (landslide), היא תנועה מהירה של מסה גדולה של אדמה וסלעים במורד הגבעה או ההר. קודם לגלישת האדמה כמעט שלא מתרחשת תנועת חומרים במורד עד שגשמים כבדים הפועלים גם כחומר סיכה מאפשרים את תנועת החומרים, וגורמים להיווצרות גלישת אדמה. הצורות הנפוצות של גלישת אדמה הן התמוטטות (slump), גלישת סחופת (debris slide), גלישת סלעים (rock slide), מפולת סלעים (rock fall), מפולת סחופת (debris fall) ומפולת שלגים.
סוגי תנועות הבלית > זרימות

תנועת קרקע ורגולית שדומות יותר להתנהגות של נוזל מכונה זרימה. היא כוללת מפולות שלגים, זרמי בוץ (mudflow), זרמי סחופת (debris flow), זרמי קרקע (earth flow) להארים וסטרוצסטורם (sturzstrom). מים, אוויר וקרח מעורבים לעיתים קרובות בתנועה דמוית הנוזל של החומר.
סוגי תנועות הבלית > התמוטטויות

התמוטטויות (topples) הם מקרים בהם גושי סלע ניתקים ממקומם ומתדרדרים במורד המדרון.
סוגי תנועות הבלית > צניחות

צניחה (slump) של קרקע או סלע מלוכדים לאורך פני השטח המעוגלים (שצורתם דמוית כף). הצניחה יוצרת צוק קטן בצורת סהר, או מתלול חד בקצה המדרון. ייתכנו כמה מתלולים במורד המדרון.
סוגי תנועות הבלית > מפולות

מפולת (fall), כולל מפולת סלעים היא המקרה שבו רגולית נשפך כמפל במורד המדרון, אך נפחו או צמיגותו אינו מאפשרים לו להתנהג כנוזל. קודם למפולת סלעים ניתן להבחין שבסלעים נוצרים סדקים אורכיים. מפולות הן תוצאה של התחתרות של מים כמו גם התחתרות של גלים. מפולות מתרחשות במורדות תלולים מאוד כמו פני צוקים. הסלעים עשויים להינתק ממקומם בין השאר בשל רעידות אדמה, גשמים, ביקוע על ידי שורשי עצים וקפיאת מים בסדקים. הצטברות שברי סלעים למרגלות המדרון מכונה דרדרת (talus).
גורמים לתנועת בלית

קרקע ורגולית נשארים על מדרון ההר או הגבעה כל עוד כוחות הכבידה אינם מסוגלים להתגבר על כוחות החיכוך השומרים עליהם במקומם. גורמים המחלישים את התנגדות החיכוך יחסית לכוחות הפועלים במדרון, ובכך גורמים לתנועת בלית, יכולים לכלול:
רעידת אדמה
עומס יתר בשל מבנים הנבנים על המדרון
הגידול בלחות בקרקע
ניתוק של שורשים המצמידים את הקרקע לסלע
התחתרות במדרון בשל עבודות עפר או סחיפה
בליית קרה (frost weathering)
ערבול ביוגני או ביוטורבציה (bioturbation), ערבול משקעים על ידי בעלי חיים נוברים הגורמים להרס הריבוד המקורי.
לקריאה נוספת

Monroe, Wicander (2005). The Changing Earth: Exploring Geology and Evolution. Thomson Brooks/Cole. ISBN 0-495-01020-0.
Selby, M.J. (1993). Hillslope Materials and Processes, 2e. Oxford University Press. ISBN 0-19-874183-9.
הערות שוליים

↑  מונח המתאר את שיעור המקסימלי של מאמץ גזירה שיכולה קרקע לשאת
↑  באנגלית landslide
↑  סכרים על נהרות שנוצרו באופן טבעי וגורמים ליצירת אגמים מאחוריהם
גלישת אדמה בעקבות רעידת אדמה באל סלוודור
סימולציית מחשב של תנועת בלית מסוג צניחה במחוז סן מטאו בקליפורניה שהחלה בעקבות גשמים חזקים ונמשכה שמונה ימים
1019

שנת 1019 היא השנה ה-19 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

כיבוש פנג'אב על ידי מחמוד מע'זנה.
נוסדה העיר בְּרֶסְט (בעבר נקראה בְּרֶסְט לִיטוֹבְסְק) ביידיש: בְּרִיסְק, כיום בתחום בלארוס.
נולדו

הארדיקאנוט - מלך אנגליה ודנמרק (ייתכן שנולד ב-1018), (נפטר ב-1042).
ראו גם

ילידי 1019‎
נפטרים ב-1019‎
BM-14

| --- | --- |
משגר BM-14-17 המוצב על משאית גא"ז 63
משגר BM-14-17 המוצב על משאית גא"ז 63
 מידע כללי
 סוג:  מודל נשק 
 מדינה מייצרת:  ברית המועצות ברית המועצות
 שנת ייצור:  1952
 תקופת השימוש:  1967–הווה (כ־57 שנים) 
 מערכה מרכזית:  מלחמת האזרחים באלג'יריה, מלחמת אפגניסטן, מלחמת ששת הימים, מלחמת יום הכיפורים
 מידע טכני
 משקל:  1.200 ק"ג
 מנוע:  מנוע ישר 
 מערכות נשק
 קליבר:  140 מ"מ
 טווח מקסימלי:  9.8 ק"מ
 
BM-14 המכונה גם RPU-14 הוא משגר רקטות סובייטי רב-קני (כ-16 קנים), שיוצר על ידי ברית המועצות.
מפרט

הרקטות של ה-BM-14 יכולות להתחמש בראש נפץ כימי, עשן או קונבנציונלי.
הרקטות יכולות להגיע עד כ-9.8 ק"מ בערך וראש הנפץ שלהן שוקל 8 ק"ג. ל-BM-14 גרסאות בעלות 17 קנים.
המשגר לא מדויק בגלל שחסרה מערכת כוונון אך הוא יעיל מאוד בהפצצות שטח.
ה-BM-14 כמעט זהה ל-BM-13 קטיושה.
גרסאות

ׂ(BM-14 (8U32 - גרסה בעלת 16 קנים, 2 שורות של 8 קנים.
(BM-14M (2B2 - גרסה משופרת, מוצבת בדרך כלל על משאית ZIL-157
(BM-14MM (2B2R - הגרסה המשופרת והיעילה ביותר, מוצבת בדרך כלל על משאית ZIL-131
(BM-14-17 (8U35 - משגר בעל 17 קנים, מוצב בדרך כלל על משאית גא"ז 63, התחיל להתפתח בשנת 1959, מוצב גם על סירות מדי פעם.
(RPU-14 (8U38 - משגר 16 קנים בעל יכולת גרירה, וו הגרירה מבוסס על זה של תותח ה-D-44. שימש בעיקר את חיל הצנחנים הרוסי והוחלף על ידי הגראד (BM-21V).
מדינות בהן השתמשו ב BM-14

אלג'יריה אלג'יריה- 50
אינדונזיה אינדונזיה- הצבא האינדונזי משתמש במשגרי BM-14-17
אנגולה אנגולה- כמה משגרים נהרסו במלחמת האזרחים באנגולה
בורקינה פאסו בורקינה פאסו
ברית המועצות ברית המועצות- המשגרים עברו למדינות ברית המועצות לשעבר
לאוס לאוס
מדגסקר מדגסקר
מצרים מצרים
מונגוליה מונגוליה
סודאן סודאן- כ-200 משגרים
סוריה סוריה- כ-200 משגרים, המשגרים נרכשו בשנת 1967. באוגוסט 2013, במתקפה הכימית בע'וטה נעשה שימוש במשגר, אך רבים מהכלים נשארו בשטח והמורדים לקחו אותם כשלל.
קובה קובה
קמבודיה קמבודיה- כ-10 משגרים
רוסיה רוסיה- כ-50 משגרי BM-13 קטיושה ו-BM-14
תימן תימן- כ-30 משגרים
משגרים דומים

משגר טילים 130 מ"מ Type 63 (סין)
משגר טילים WP-8z (פולין)
משגר BM-14 (8U32) מוסתר של החמאס
15 מיליון נקודות

| פרק מ"מראה שחורה" |
| --- | --- |

הפרק "15 מיליון נקודות" מתוך "מראה שחורה"
 מספר פרק:  2
 מספר עונה:  1
 תאריך שידור מקורי:  11 בדצמבר 2011
 אורך:  62 דק' 
 שפה:  אנגלית 
 תסריט:  צ'ארלי ברוקר, קוני הוק 
 בימוי:  יורוס לין 
 כוכבים אורחים:  דניאל קלויה – בינגהאם "בינג" מדסן  ג'סיקה בראון – אבי חאן  רופרט אוורט – השופט הופ  ג'וליה דייוויס – השופטת צ'אריטי  אשלי תומאס – השופט ווראטין  פול פופלוול – דסטין
 דף הפרק ב-IMDb
 
15 מיליון נקודות (באנגלית: Fifteen Million Merits) הוא הפרק השני מתוך שלושה בעונה הראשונה של אנתולוגיית המדע הבדיוני הבריטית "מראה שחורה". הוא נכתב על ידי יוצר הסדרה צ'ארלי ברוקר ואשתו התסריטאית קוני האק ובוים על ידי ארוס לין. הפרק שודר לראשונה בערוץ 4 הבריטי ב-11 בדצמבר 2011.
בעולם שבו רוב האוכלוסייה חייבת לדווש על אופני כושר, כדי להפעיל את סביבתם האלקטרונית, ולהשיג נקודות זכות בשם "Merits", הפרק מספר את סיפורו של בינג (דניאל קלויה), שפוגש את אבי (ג'סיקה בראון פינדלי) ומשכנע אותה להשתתף בתוכנית כישרונות טלוויזיונית, כדי לברוח מעולם ה"עבדות" שסובב אותם. הפרק הוא דיסטופיית מדע בדיוני שמכיל הקבלה לתוכניות ריאליטי ואישים, כגון "X פקטור" וסיימון קאוול.
הפרק קיבל ביקורות חיוביות. כמה מהמבקרים שיבחו את הסגנון הוויזואלי ואת אופי המחשבה של הפרק, ומאמינים שהוא עולה על הפרק הקודם, "ההמנון הלאומי". אחרים ביקרו את הפרק על היותו לא מקורי.
עלילה

אוכלוסייה מתגוררת בחלל סגור, אוטומטי, המכוסה כמעט כולו באריחי זכוכית שמשמשים כמסכי וידאו אינטראקטיביים עם תכנים בידוריים מותאמים אישית ופרסומות שמופיעות באופן תכוף. האנשים שנמצאים במתקן רוכבים על אופני כושר כדי לייצר חשמל תמורת נקודות זכות, "merits", שמשמשות להם כסוג של מטבע. החברה מדירה אנשים הסובלים מעודף משקל, והם עובדים כמנקים סביב המכונות (שם תוקפים אותם מילולית) או מושפלים בתוכניות בידור.
בינגהאם "בינג" מדסן (דניאל קלויה) ירש לאחרונה כמה מיליוני נקודות מאחיו המת. הוא שומע במקרה את אבי קהן (ג'סיקה בראון) שרה בשירותים, והוא מעודד אותה להירשם ל"Hot Shot", תוכנית בידור למציאת כישרונות בסגנון "X פקטור" שהזוכים בה יוכלו לוותר על חיי ה"עבדות" שבהם הם נמצאים, ולעבור לחיות חיי פאר. הם מבינים כי כרטיס השתתפות באודישן עולה 12 מיליון נקודות, ואבי נותנת לבינג בעל כורחה לקנות לה כרטיס. בינג מבין רק מאוחר יותר שהכרטיס עולה 15 מיליון נקודות – כמעט כל הנקודות שלו – אבל הוא קונה את הכרטיס בכל זאת. אבי הולכת לאודישן עם בינג המלווה, שם היא נדרשת לשתות משקה מסמם בשם "Cuppliance" - "צייתנות", ויוצאת לשיר את השיר "Anyone Who Knows What Love Is" של אירמה תומאס לשופטים הופ, צ'אריטי וריית'. על אף שהתרשמו מיכולותיה, הם אומרים לה שאין יותר מקומות לזמרים, והופ מציע שתשתתף במקום זאת בתוכנית פורנוגרפית בשם "ריית' בייבז". למרות התנגדותו של בינג מאחורי הקלעים, אבי הנתונה ללחץ מצד הקהל והשופטים ותחת המשקה המסמם הגורם לה לציית, מקבלת את ההצעה, בעוד בינג נשאר שבור לב.
יום אחד, בינג נחשף לפרסומת לתוכנית "ריית' בייבז", בכיכובה של אבי. בינג נאלץ לראות את הפרסומת במלואה כיוון שלא נותרו לו נקודות שייתנו לו לדלג עליה, וכאשר הוא מסיט את מבטו, נשמע צפצוף חזק עד שהוא נאלץ להסתכל בחזרה על המסך. בינג חובט בכעס באחד האריחים, ומנפץ אותו. הוא מרים חתיכת זכוכית שבורה וחותך לעצמו חתיכת עור ביד שמכילה את הקעקוע הזמני של "Hot Shot" שניתן לו באודישן. הוא מבלה את החודשים הקרובים בניסיון להשיג 15 מיליון נקודות כדי לקנות עוד כרטיס השתתפות ב-"Hot Shot".
באודישן שלו, בינג מסתיר את הזכוכית במכנסיים שלו ואומר שהוא כבר שתה מהמשקה המסמם. הוא מתחיל את הופעתו בנאמבר ריקוד, אבל באמצע הביצוע הוא שולף את הזכוכית ומאיים לשסף באמצעותה את גרונו. ריית' מעודד אותו לעשות זאת, אבל השופטים האחרים אומרים לו לדבר. בינג נואם נאום מלא ברגשות זעם, בוכה על כך שהמערכת אינה הוגנת ומביע את כעסו על כך שהשופטים גזלו ממנו את הדבר היחיד שהוא מצא במתקן שחש שהוא אמיתי וטהור. השופטים מתרשמים מ"הופעתו" ומציעים לו תוכנית משלו, שבה הוא יוכל לנאום על המערכת מספר פעמים בשבוע.
במקום להתנגד למערכת, הוא מסכים, והוא נראה מסיים אחד מנאומיו בתא מזויף בפנטהאוס שלו. בנימה זו, הוא מביט החוצה מחדרו לקראת מה שנראה כיער ירוק עצום.
ניתוח

הפרק מסווג תחת הז'אנרים דיסטופיה, מדע בדיוני ודרמה. ראיין למבי השווה אותו לרומנים דיסטופיים כגון 1984, עולם חדש מופלא ו-We, בשל העלילה שסובבת סביב מערכת יחסים "חורצת גורלות". על פי סאם וולסטון, בינג הוא גיבור טראגי. בהקשר לקצב התקדמות העלילה, דייוויד סימס כתב כי הפרק הוא "חסכוני עם המידע שהוא נותן לצופה".
בסוף הפרק בינג מביט אל עבר יער עצום מבעד לאריחי הזכוכית. ניתן להסיק שהיער מוצג כמערכת מסכים, אך דרך נוספת להבין את סיום הפרק היא להניח כי היער לא מוצג על ידי מערכת מסכים, אלא נשקף על ידי חלונות פשוטים. פרשנות כזו מוסיפה ביקורת על כך שהאנושות בוחרת להקיף עצמה בטכנולוגיה ולא בטבע האמיתי.
הערות שוליים

↑  Black Mirror: Fifteen Million Merits - With Final Ambiguities Worth Discussing, www.bleedingcool.com
↑    Sam Richards, ‏Black Mirror: 15 Million Merits, Channel 4, review, The Telegraph, 11 December 2011
1 2  David Sims, Black Mirror: "Fifteen Million Merits", TV Club (באנגלית)
↑  Black Mirror episode two spoiler-filled review: Fifteen Million Merits, Den of Geek (באנגלית)
↑  Wollaston, Sam (2011-12-11). "TV review: Black Mirror; Piers Morgan's Life Stories: Peter Andre; This is Justin Bieber". The Guardian (באנגלית בריטית). ISSN 0261-3077. נבדק ב-2019-01-28.
דניאל קלויה, שמגלם את בינג